
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/38/2025 8725201085 28. 04. 2025 JUDr. František Krasňan ECLI:SK:OSPP:2025:8725201085.3
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.XX.XXXX, bytom ako otec, zast. kolíznym opatrovníkom Úradom práce, sociálnych vecí a rodiny Poprad, dieťa rodičov: matka C. D., nar. XX.XX.XXXX, bytom X. XXXX XX, XXX XX E., t. č. bytom F., D. XX a otec G. B., nar. XX.XX.XXXX, bytom H. E. XXXX/XX, XXX XX F., právne zastúpený: Advokátska kancelária JUDr. Peter Harakály, Mlynská 28, 040 01 Košice, v konaní začatom na návrh otca, o úpravu rodičovských práv a povinností k mal. dieťaťu, takto rozhodol: I. Schvaľuje rodičovskú dohodu v nasledovnom znení: Súd mení rozsudok Okresného súdu Poprad č. k. 10P/170/2020-86 zo dňa 17.06.2021 nasledovne: Z v e r u j e maloleté dieťa: A. B., nar. XX.XX.XXXX do osobnej striedavej starostlivosti oboch rodičov s tým, že obaja rodičia sú povinní a opravení ju zastupovať v bežných veciach a spravovať jej majetok. Striedavá starostlivosť sa bude realizovať v týždňových intervaloch od 14:00 hod. nedele nepárneho týždňa do 14:00 hod. nedele párneho týždňa u otca a od 14:00 hod. nedele párneho týždňa do 14:00 hod. nedele nepárneho týždňa u matky, s výnimkou obdobia veľkonočných a vianočných sviatkov. Matka je povinná odovzdať dieťa o 14:00 hod. v nedeľu v nepárnom týždni otcovi v mieste jeho bydliska a prevziať dieťa o 14:00 hod. v nedeľu v párnom týždni od otca v mieste jeho bydliska. Striedavá starostlivosť sa začne realizovať počnúc dňom 01.09.2025. Počas vianočných sviatkov bude dieťa každý nepárny rok od 10:00 hod. dňa 24.12. do 10:00 hod. dňa 25.12. u matky a od 10:00 hod. dňa 25.12. do 10:00 hod. dňa 26.12. u otca; a každý párny rok od 10:00 hod. dňa 24.12. do 10:00 hod. dňa 25.12. u otca a od 10:00 hod. dňa 25.12. do 10:00 hod. dňa 26.12. u matky. Počas veľkonočných sviatkov bude dieťa každý nepárny rok od 10:00 hod. Veľkonočnej nedele do 10:00 hod. Veľkonočného pondelka u matky, od 10:00 hod. Veľkonočného pondelka do 10:00 hod. nasledujúceho utorka u otca; a každý párny rok od 10:00 hod. Veľkonočnej nedele do 10:00 hod. Veľkonočného pondelka u otca a od 10:00 hod. Veľkonočného pondelka do 10:00 hod. nasledujúceho utorka u matky. Z a v ä z u j e matku prispievať na výživu mal. dieťaťa: A. B., nar. XX.XX.XXXX sumou 100,- eur mesačne, ktoré je matka povinná platiť do rúk otca vždy do 20. dňa v mesiaci vopred počnúc dňom 01.09.2025. II. Žiaden z účastníkov nemá nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon.
2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725201085.3 (dáta aktuálne k 10. 11. 2026). Záväzné je znenie zverejnené súdom.




